**ส่วนที่ 3: แบบรายงานผลการดำเนินแผนงาน/โครงการ/กิจกรรมที่ได้รับงบประมาณสนับสนุน จากกองทุนหลักประกันสุขภาพ (สำหรับผู้เสนอแผนงาน/โครงการ/กิจกรรม ลงรายละเอียดเมื่อเสร็จสิ้นการดำเนินงาน)**

ชื่อแผนงาน/โครงการ/กิจกรรม โครงการชุมชนบาโงยซิแน ใส่ใจก้าวไกลกับการคุ้มครองผู้บริโภค ปี 2562

**1. ผลการดำเนินงาน**

1. ได้จัดอบรมให้ความรู้แก่แกนนำชุมชนในทุกหมู่บ้าน เพื่อให้สามารถนำความรู้ไปถ่ายทอดให้แก่แกนนำครอบครัวในเขตรับผิดชอบเนื้อหาหลักสูตร เน้น การนำความรู้สู่การปฏิบัติคือ ให้ความรู้เรื่อง งานคุ้มครองผู้บริโภค, มาตรฐานการประเมินผู้ประกอบการร้านค้า, ผลิตภัณฑ์สุขภาพ,ความรู้เรื่องยา/การใช้ยาให้ปลอดภัย,การเลือกซื้อผลิตภัณฑ์เครื่องสำอาง การรู้เท่าทันโฆษณาผลิตภัณฑ์สุขภาพเกินจริงและมีการสาธิตการใช้ชุดตรวจเครื่องสำอางเบื้องต้น ในวันที่ 28สิงหาคม 2562 ณ ห้องประชุมโรงพยาบาลส่งเสริมสุขภาพตำบลบาโงยซิแน เป้าหมายจำนวน 30 คน เข้าอบรม 30 คน คิดเป็นร้อยละ 100 หลักสูตร 1 วัน

**ตารางที่ 1** แสดงความรู้ก่อน และหลังการอบรม ของผู้เข้ารับการอบรม

|  |  |  |  |  |
| --- | --- | --- | --- | --- |
| ช่วงคะแนนที่ได้ | ก่อนการอบรม  จำนวน(N=30) | หลังการอบรม  จำนวน(N=30) | ก่อนอบรม  ร้อยละ | หลังอบรม  ร้อยละ |
| - ต่ำกว่า 7(ต่ำ)  - 8-11คะแนน(ปานกลาง)  - 12-15 คะแนน(ดี) | 11  11  8 | 4  4  22 | 36.67  36.67  26.66 | 13.33  13.33  73.33 |

จากตารางพบว่า ผู้เข้ารับการอบรม มีความรู้ ความเข้าใจ ในความรู้เพิ่มขึ้น และอยู่ในระดับดี โดยมีผลคะแนน ร้อยละ 73.33

1. ได้จัดอบรมให้ความรู้แก่แกนนำนักเรียน เพื่อให้สามารถนำความรู้ไปถ่ายทอด ให้แก่แกนนำนักเรียน 2 โรงเรียน ได้แก่ โรงเรียนบ้านซีเยาะ และโรงเรียนบ้านบาโงยซิแนเนื้อหาหลักสูตร เน้น การนำความรู้สู่การปฏิบัติคือ ให้ความรู้เรื่อง งานคุ้มครองผู้บริโภค, อย.น้อย/แนวทางการจัดกิจกรรม อย.น้อย, ความรู้เกี่ยวกับผลิตภัณฑ์สุขภาพ,ความรู้เรื่องยา/การใช้ยาให้ปลอดภัย,การเลือกซื้อผลิตภัณฑ์เครื่องสำอาง และการรู้เท่าทันโฆษณาผลิตภัณฑ์สุขภาพเกินจริง ในวันที่ 23 สิงหาคม 2562 ณ ห้องประชุมโรงพยาบาลส่งเสริมสุขภาพตำบลบาโงยซิแนเป้าหมาย จำนวน 30 คน เข้าอบรม 32 คน คิดเป็นร้อยละ 106.67 หลักสูตร 1 วัน

**ตารางที่ 2** แสดงความรู้ก่อน และหลังการอบรม ของผู้เข้ารับการอบรม

|  |  |  |  |  |
| --- | --- | --- | --- | --- |
| ช่วงคะแนนที่ได้ | ก่อนการอบรม  จำนวน(N=32) | หลังการอบรม  จำนวน(N=32) | ก่อนอบรม  ร้อยละ | หลังอบรม  ร้อยละ |
| - ต่ำกว่า 7(ต่ำ)  - 8-11คะแนน(ปานกลาง)  - 12-15 คะแนน(ดี) | 8  15  9 | 7  3  22 | 25.00  46.88  28.12 | 21.88  9.38  68.78 |

จากตารางพบว่า ผู้เข้ารับการอบรม มีความรู้ ความเข้าใจ เพิ่มขึ้น และอยู่ในระดับดี โดยมีผลคะแนนร้อยละ 68.78

- แกนนำนักเรียน สำรวจโรงอาหารและร้านสหกรณ์ของโรงเรียน เดือนละ 2 ครั้ง

- แกนนำนักเรียน ดูแลคุ้มครองผู้บริโภคด้านอาหารปลอดภัยในโรงเรียน ให้ความรู้แก่นักเรียนหน้าเสาธงช่วงเช้า ให้การดูแลการแต่งกายของแม่ครัวขณะปรุงอาหาร การเตรียม จำนวน 2 ครั้ง

- แกนนำนักเรียนร่วมกับเจ้าหน้าที่รพ.สต.สุ่มตรวจโรงอาหารในโรงเรียนตามมาตรฐาน เทอมละ 1 ครั้ง ซึ่งผ่านเกณฑ์การประเมินตามมาตรฐาน ทั้ง 2 โรงเรียน

- อย.น้อยทำหน้าที่เป็นตาสัปปะรด เฝ้าระวังสินค้าที่จะใช้อุปโภคบริโภค และเป็นตัวอย่างในการเลือกกิน เลือกใช้ให้กับนักเรียนคนอื่นๆ

1. มีการรณรงค์ประชาสัมพันธ์และให้ความรู้โดย จนท./อสม./แกนนำ/แกนนำนักเรียนเรื่องการคุ้มครองผู้บริโภควันที่ 29-30 สิงหาคม 2562 รณรงค์ตรวจร้านค้าขายของชำ ของชุมชนตำบลบาโงยซิแน จำนวน 17 ร้าน,รณรงค์ตรวจร้านจำหน่ายอาหารสด จำนวน 2 ร้าน,รณรงค์ตรวจแผงลอยจำหน่ายอาหาร จำนวน 5 ร้าน พบว่าร้านค้าทุกร้าน ผ่านเกณฑ์มาตรฐาน

**ผลการดำเนินงาน ร้านชำจำหน่ายยา**

การตรวจการจำหน่ายยาในร้านชำ พบว่า ร้านชำในพื้นที่ตำบลบาโงยซิแน มีทั้งหมด 17ร้าน จำหน่ายยา 14 ร้าน คิดเป็นร้อยละ 82.35 โดยแยกประเภทของยา ดังตารางต่อไปนี้

|  |  |  |  |  |  |
| --- | --- | --- | --- | --- | --- |
| **หมู่บ้าน** | **จำนวน**  **(ร้าน)** | **จำหน่ายยา**  **(ร้าน)** | **ประเภทของยา** | | |
| **ยาสามัญประจำบ้าน**  **(ร้าน)** | **ยาสามัญร่วมกับยาอันตราย**  **(ร้าน)** | **ยาสามัญร่วมกับยาอันตรายและยาแผนโบราณ**  **(ร้าน)** |
| หมู่ที่ 1 | 3 | 2 | 2 | 0 | 0 |
| หมู่ที่ 2 | 4 | 3 | 3 | 0 | 0 |
| หมู่ที่ 3 | 3 | 3 | 3 | 1 | 0 |
| หมู่ที่ 4 | 2 | 2 | 2 | 0 | 0 |
| หมู่ที่ 5 | 3 | 2 | 2 | 0 | 0 |
| หมู่ที่ 6 | 2 | 2 | 2 | 1 | 0 |
| **รวม** | **17** | **14** | **14** | **2** | **0** |

จากตารางพบว่า ร้านชำมีการจำหน่ายยา ร้อยละ 82.35 โดยจำหน่ายยาสามัญประจำบ้าน 14 ร้าน คิดเป็นร้อยละ 100 และมีการจำหน่ายร่วมกับยาอันตราย จำนวน 2 ร้าน คิดเป็นร้อยละ 14.29 ได้ให้สุขศึกษาร่วมกับเจ้าหน้าที่ รพ.สต.บาโงยซิแน แก่ร้านชำที่จำหน่ายยาอันตรายว่ามีความผิดตาม พรบ.ยา และขอความร่วมมือให้เลิกขาย ซึ่งเจ้าของร้านได้ให้ความร่วมมือด้วยดี

**ร้านชำจำหน่ายเครื่องสำอาง**

ผลการสำรวจร้านค้าในชุมชนพบมีการจำหน่ายเครื่องสำอางจำนวน 17 ร้าน จำหน่ายเครื่องสำอางที่มีเลขจดแจ้ง มีฉลากครบถ้วนถูกต้อง จำนวน 14 ร้าน คิดเป็นร้อยละ 82.35 และจำหน่ายเครื่องสำอางที่ไม่มีฉลากเป็นภาษาไทยซึ่งไม่ถูกต้อง จำนวน 3 ร้าน คิดเป็นร้อยละ 17.65 โดยเป็นเครื่องสำอางจากประเทศมาเลเซีย

|  |  |  |  |  |
| --- | --- | --- | --- | --- |
| ร้านค้าที่มีการจำหน่ายเครื่องสำอางทั้งหมด  จำนวน 17 ร้าน | ร้านค้าที่มีการจำหน่ายเครื่องสำอางที่ถูกต้อง | | ร้านค้าที่จำหน่ายเครื่องสำอาง ที่ไม่ถูกต้อง | |
| จำนวน (ร้าน) | ร้อยละ | จำนวน (ร้าน) | ร้อยละ |
| 14 | 82.35 | 3 | 17.65 |

ผลการสุ่มตรวจเครื่องสำอางในร้านชำ จำนวนผลิตภัณฑ์เครื่องสำอางที่สงสัยจำนวน 20 ตัวอย่าง ตรวจกรดวิตามินเอ จำนวน 20 ตัวอย่าง พบเครื่องสำอางที่มีสารปนเปื้อน 0 ตัวอย่าง คิดเป็นร้อยละ 100 ตรวจไฮโดรควิโนน จำนวน 20 ตัวอย่าง พบเครื่องสำอางที่มีสารปนเปื้อน 0 ตัวอย่าง คิดเป็นร้อยละ 100 และตรวจสารปรอทจำนวนผลิตภัณฑ์เครื่องสำอางที่สงสัยจำนวน 20 พบ 2 ตัวอย่าง คิดเป็นร้อยละ 10 ได้แจ้งร้านให้งดการจำหน่าย และแจ้ง รพ.สต.ประสานแจ้ง สสจ ต่อไป

|  |  |  |
| --- | --- | --- |
| **ทดสอบเครื่องสำอาง** | **จำนวนผลิตภัณฑ์เครื่องสำอางที่สงสัย** | **ผลที่พบ** |
| กรดวิตามิน เอ | 20 | 0 |
| ไฮโดรควิโนน | 20 | 0 |
| สารปรอท | 20 | 2 (ครีมไข่มุก, สบู่นมแพะ) |

**ร้านจำหน่ายอาหารสด**

ผลการตรวจสารปนเปื้อนในอาหาร ปี 2562 การสุ่มตรวจสารปนเปื้อนในอาหารสด5 ชนิด ได้แก่ สารบอแรกซ์, ฟอร์มาลิน, กันรา,ฟอกขาว และยาฆ่าแมลง ตรวจไม่พบสารปนเปื้อนในตัวอย่างอาหารสด ทุกชนิดโดย อสม. ได้ดำเนินการแจ้งผลการทดสอบแก่ผู้จำหน่ายอาหารสด พร้อมทั้งให้คำแนะนำวิธีการเลือกซื้ออาหารที่จะนำมาจำหน่าย

|  |  |  |  |  |  |  |
| --- | --- | --- | --- | --- | --- | --- |
| **ชนิดสาร** | **ผลการตรวจ ปี 2562** | | | | | |
| **ครั้งที่ 1** | | | **ครั้งที่ 2** | | |
| ตย.ทั้งหมด | พบ | ไม่พบ | ตย.ทั้งหมด | พบ | ไม่พบ |
| สารบอแรกซ์ | 3 | 0 | 3 | 3 | 0 | 3 |
| ฟอร์มาลิน | 3 | 0 | 3 | 3 | 0 | 3 |
| สารบอแร๊กซ์ | 3 | 0 | 3 | 3 | 0 | 3 |
| สารฟอกขาว | 3 | 0 | 3 | 3 | 0 | 3 |
| สารกันรา | 2 | 0 | 2 | 2 | 0 | 2 |
| สารกันรา | 5 | 0 | 5 | 5 | 0 | 5 |
| ยาฆ่าแมลง | 5 | 0 | 5 | 5 | 0 | 5 |

1. จัดทำแผ่นพับความรู้และสื่อประชาสัมพันธ์ จำนวน 300 ชุด และนำสื่อที่ผลิตไปประชาสัมพันธ์ทุกบ้านในเขตรับผิดชอบ จำนวน 1,511หลังคาเรือน โดยเน้นการปฏิบัติตัวและการเลือกซื้ออาหารที่ถูกต้อง โดย อสม.ในเขตรับผิดชอบจะร่วมกันดูแล และมีการแจกแผ่นพับในกลุ่มนักเรียนประถม จำนวน 2 โรง โรงเรียนสามัญคู่ศาสนา 1 โรง และศูนย์พัฒนาเด็กเล็กจำนวน 1 โรง
2. มีการจัดซื้อชุดตรวจเบื้องต้น ได้แก่

ชุดตรวจฟอร์มาลีน จำนวน 2 กล่อง

ชุดตรวจย่าแมลง จำนวน 2 กล่อง

ชุดทดสอบโคลิฟอร์มแบคทีเรียพร้อมอุปกรณ์จำนวน 2 ชุด

ชุดทดสอบไฮโดรซัลไฟต์ (สารฟอกขาว) จำนวน 2 กล่อง

ชุดทดสอบกรดซาลิซิลิค(สารกันรา) จำนวน 2 กล่อง

ชุดทดสอบสารบอแรกซ์(ผงกรอบ) จำนวน 2 กล่อง

ชุดทดสอบสารโพลาร์ในน้ำมันทอดซ้ำ จำนวน 2 กล่อง

ชุดทอดสอบเครื่องสำอาง (กรดวิตามิน A,ไฮโดรควิโนน,สารปรอท) จำนวน 1 ชุด

2.1 การบรรลุตามวัตถุประสงค์

🗹บรรลุตามวัตถุประสงค์

🞎ไม่บรรลุตามวัตถุประสงค์ เพราะ...................................................................................................

............................................................................................................................................................................

2.2 จำนวนผู้เข้าร่วมใน แผนงาน/โครงการ/กิจกรรม

-กิจกรรมอบรม

เป้าหมายแบ่งเป็น 2 กลุ่ม คือ

-แกนนำนักเรียน จำนวน 30 คน เข้าอบรม 32 คน คิดเป็นร้อยละ 106.67

-แกนนำชุมชน เจ้าของร้าน จำนวน 30 คน เข้าอบรม 30 คน คิดเป็นร้อยละ 100.00

-กิจกรรมรณรงค์ให้ความรู้ประชาสัมพันธ์ แกนนำเข้าร่วม 60 คน และบ้านที่ประชาสัมพันธ์ 1,511 หลัง (1,529) คิดเป็นร้อยละ 98.82

**3. การเบิกจ่ายงบประมาณ**

งบประมาณที่ได้รับการอนุมัติ **40,400** บาท

งบประมาณเบิกจ่ายจริง 40,400 บาท คิดเป็นร้อยละ100

งบประมาณเหลือส่งคืนกองทุนฯ - บาท คิดเป็นร้อยละ0

**4. ปัญหา/อุปสรรคในการดำเนินงาน**

**🞎ไม่มี**

**🗹มี**

**ปัญหา/อุปสรรค (ระบุ)**

จากการดำเนินงานสุ่มตรวจร้าน มีผู้ประกอบการร้านบางร้าน ไม่ให้ความร่วมมือในการดำเนินงาน

**แนวทางการแก้ไข (ระบุ)**

**เชิญชวนเจ้าหน้าที่ และกลุ่มแกนนำให้ความรู้และขอความร่วมมือแก่ผู้ประกอบการ โดยทำเป็นประจำ อย่างน้อย 2 เดือนครั้ง**

ลงชื่อ.....................................................................ผู้รายงาน

(นางรอมียะ ยามิงหม๊ะ)

ตำแหน่ง กรรมการชมรมอาสาสมัครสาธารณสุขประจำหมู่บ้าน

ตำบลบาโงยซิแน

(อสม.ดีเด่น ด้านคุ้มครองผู้บริโภค)

วันที่-เดือน-พ.ศ. .........................................................